‘Oumas’ roep hulp in met projek | Netwerk24
‘Oumas’ roep hulp in met projek
Die lede van die WhatsApp-groep “Ons dorp soek ’n ouma”, wat die verkeersirkel in Van der Lingenstraat en die middelman by die Sarel Cilliers-brug opruim en met waterwyse plante en versierings eie aan die streek gaan verfraai, het lesers se hulp nodig.
Talle inwoners van Kroonstad het bou­rommel wat iewers lê en waarvan hulle graag ontslae wil raak.
“Al is dit net ’n bietjie en jy het vervoer, reël met ons en help só om die ongebruikte fontein by die sirkel toe te gooi.
“Die bourommel moet nie stukke staal of plastiek bevat nie,” vra Pikkie Combrinck.
Die groep hoop dat iemand met ’n voorlaaigraaf hier hulp kan verleen.
Annelize Geldenhuis, ’n Kroonstadter wat tuine uitlê, staan aan die stuur van dié groot projek wat met die Moqhaka-munisipaliteit se goedkeuring aangepak word.
Om betrokke te raak, bel Combrinck by 082-412-2451 of Geldenhuis by 076-059-6714.